LidanRubinov/Halacha-QA huggingface dataset:
שאלה: הגדלת   הקטנת תפילין של חבר: האם מותר להקטין להגדיל תפילין של ראש שאינם שלי על מנת להחזיר את הקשר למצבו הקודם בסוף התפילה? שמעתי את הגאון הרב זלמן נחמיה גולדברג מביא את האבני נזר שאומר שאסור מכיוון שבתפילין צריך קשר של קיימא (הגרז"ן הביא ראיה משבת לגבי תפילין ברשוה"ר שאינו יכול לקושרם ע"מ להתירם נראה לי.) וע"מ להחזיר זה אינו קשר של קיימא.
תשובה: אם זה לא גורם נזק לתפילין, נראה שמותר, כיון שניחא לאדם שיקיימו מצוה בממונו. כמובן בתנאי שיחזיר את הקשר בצורה נאה ומסודרת.
שאלה: מעשרות בסיור עם קטיף עצמי של פירות: לכבוד הרב! ראשית, לרב על התשובה. רק אם אנו קוטפים את הפירות ואוכלים אותם בעודם בחממה (מבלי להיכנס לבית) - האם עדיין צריך תרומות ומעשרות וכד? ב מראש! השאלה נשאלה בהמשך לשאלה "לאכול פרות מהדברה ביולוגית"
תשובה: וברכת ד' נראה שאם משלמים מראש על הקטיף יש בעיה כיוון שקנין הוא אחד מהדברים הקובעים למעשרות, ועל כן משעה ששילמו עבור הפירות שיקטפו אסור לאכול שניים ביחד, דהיינו: אחד אחד אפשר לאכול אבל אין לקטוף שני ענבים או שני גרגירי רמון ביחד כיוון שבצירוף מתחייבים בתרומות ומעשרות. אם הקניין נעשה בסוף הסיור, דהיינו אתם אוכלים ולאחר מכן משלמים יתכן שאין חיוב תרומות ומעשרות. ברור שאם חוששים לכסף בכניסה שהוא עבור הפירות הנתלשים, יש להפריש מראש על כל מה שילקט בבוסתן. נוסח זה הוא קצת מורכב (עיין משפט כהן סי' לו). כמו כן, עם בעלת המקום תגיד שהת איננו עבור הפירות אלא עיקר הת הוא על הכניסה והסיור, והפירות הם במתנה הם ג"כ פטורים מתרו"מ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עבודה בגביית חובות : האם מותר לי לעבוד לפרנסתי בגביית ארנונה בהנחה שיש לי חסכונות ואיני רעב ללחם? החוק במדינה כפוף למשרד הפנים (הרב אלי ישי) מחייב את העירייה לגבות ריבית ואגרות ע"פ מדדי ריבית שמפרסם משרד האוצר כאשר ניתן לפטור אזרח מת ריבית רק באמצעות בקשת אישור חריג ממשרד הפנים. כן מחוייב פקיד גביית הארנונה לגבות ריבית ואגרות מכל אזרח. כמו כן, במהלך העבודה ניתן לראות בחקירות פנימיות שהעירייה מבצעת שהאזרח חולה במחלות קשות או נפשיות וכן כי לעיתים נפל קורבן לנוכל שסיבך אותו עם העירייה בעורמה. כן במידה והיה טעות שנתגלתה בתאריך מסויים האזרח יוכל לקבל זיכוי מהתאריך הנ"ל ואילך ועל כל החיובים, על תקופות שקודמות לתאריך הגילוי אין אפשרות לקבל זיכוי. עבודת פקיד הגבייה כוללת לקיחת כספים ונכסים מהאזרח או דרך המערכת הפיננסית או בכוח.
תשובה: מותר לך לעבוד בתפקיד זה. סיבת ההיתר משום שאין איסור בת ריבית על קנסות של העירייה. ונאמרו מספר טעמים לכך: א. הת הינו ת לא לאדם פרטי אלא לרשות ציבורית. רשות ציבורית דומה לממון היתומים שהתירו שם ריבית דרבנן. כאן בת דרך קנס נחשב כאיסור דרבנן שמותר בדרך קנס. ב. יש תשובת רמב"ן שהובאה בס' התרומה  שער מו ח"ח אות ה'   שכתב שבמקום שיש דינא דמלכותא דינא ומשלם האדם על כורחו אין בכך איסור ריבית. העולה מדבריו שאיסור ריבית הוא רק במקום שהריבית נובעת מחוזה בין שני הצדדים. אולם כשהת הוא לא מחמת החוזה אלא מחמת שהמלך גוזר כך אין בכך איסור ריבית. סברה זו נתונה במחלוקת בין גדולי הפוסקים. ג. איסור ריבית הוא רק במקום שאדם קיבל משהו וכשבא להחזיר יש איסור להחזיר מעבר למה שקיבל. כאן בקנס של העירייה האדם לא קיבל משהו אלא הוי חיוב מיסים שמוטל כדבר העומד בפני עצמו ולא על מה שאדם מקבל. ד. נאמר בדיני ריבית בס' קעז סע' טז שאדם שנותן מתנה יכול להתחייב לתת מתנה בסכום מסוים ולומר שאם לא יתן בחודש זה הוא יתן מתנה יותר גדולה בחודש הבא. כך גם במס, אין כאן חיוב ראשוני שהסכום שלו הולך וגודל אלא ניתן לומר שת המס ברגע הראשון הוא בסכום מסוים ולאחר חודש ת המס הוא בגובה אחר. ה. אני מניח שיש היתר עיסקה בסיסי לכל החובות של המדינה. אני מניח שגם לעריית ירושלים עשו היתר עיסקה. ניתן לשאול את דובר הערייה בעניין. למרות שכאן קשה לראות את העיסקה. ניתן לומר שכביכול המדינה נותנת לאזרח כסף בצורה של שירותים שונים שזה מאפשר לו כסף פנוי שיכול לעשות איתו עיסקאות ועל כך יכול לשתף את המדינה בעסקיו. ודאי שעל דבר זה בלבד אי אפשר לסמוך. מצרוף כל הסברות נראה שודאי בתשלומים למוסדות ממשלתיים שיש באיחור בת ריבית אין איסור. אולם יש לשים לב שההיתר נוגע לחובות של היחיד כלפי המדינה. אין מכאן ללמוד על חוב שאדם זכה בו בערכאות וקבע בית משפט ת עם רבית. וכן אין ללמוד מכאן על חובות לחברה כלכלית, כגון: חברת חשמל או חברת גז, שמחייבת ריבית על איחור בת  לכן צריך להקפיד לשלם חובות אלו בזמן כדי לא להיכנס לבעיות של ריבית.
שאלה: שהחיינו על מצעי מיטה: האם מברכים על מצעי מיטה שהחיינו, ואיך אפשר לדעת ככלל על מה אומרים ועל מה לא?
תשובה: הברכה תלויה בשמחה. אם אדם קונה בגד או אביזרים לדירה, והוא שמח בזה, צריך לברך. בטובה משותפת, לדוגמא, זוג נשוי קונים מצעים והם שמחים בכך, מברכים "הטוב והמטיב".
שאלה: לגרום הפסד לספק האינטרנט: בהמשך לשאלות הגולשים בעיניין שימוש באינטרנט אלחוטי של שכן או חברה כלשהי רציתי להוסיף עוד פן בשאלה- האם זה שאני חולק את רוחב הפס עם השכן- בצורה המותרת עם הסכמתו וכו - גוזל באיזשהו אופן מהחברה המספקת את שירותי האינטרנט- בזה שאני כבר לא אהיה לקוח שלהם בפני עצמי? השאלה נשאלה בהמשך לשאלה "שימוש באינטרנט אלחוטי של השכנים"
תשובה: מבירור שנעשה עם חברות שרתי אינטרנט התברר שמבחינתם אין בעיה, ואין הגבלה על כמות הגולשים כל עוד חולקים את רוחב הפס ביניהם, ועושים זאת בהסכמה עם בעלי הקו. הרב ניר אביב
שאלה: שם אימו של מגוייר: כאשר מבקשים רפואה למגוייר, אומרים את שם אימו הנוכריה או שרה אימנו?
תשובה: מזכירים שהגר הוא בן שרה.
שאלה: כיצד להתגבר על קושי להתפלל: לכבוד הרב, אני שומר מצוות ומשתדל בקיום המצוות אבל מתקשה להוציא דיבורים של תפילה, בשעת התפילות יש לי צער מהמניעות. מה עלי לעשות כדי שיקל עלי להתפלל?
תשובה: ב"ה קראתי את מכתבך ומאוד מאוד הבנתי אותך. אחד מהדברים הקשים ביותר לאדם, הוא התפילה. התפילה דורשת מאדם להתרכז כולו בקשר עם אבינו שבשמים, להשקיע את כולו בקשר הזה ולחיות אותו לא רק בשכל אלא גם ברגש ובכל החיים של האדם. לא תמיד הדבר קל. אבל אין זה אומר שזה בלתי אפשרי. כדי להצליח להתפלל באמת ולהגיע ל"זרימה" בתפילה חשוב מאוד לעבוד על כך. אך חשוב לדעת, שמי שמשתדל, מי שעובד על העניין, זוכה להצלחה יפה מאוד. לכן אני מזמין אותך למסע של גילוי עניינה של התפילה, ושל חיי התפילה, שאני בטח שיהיה לך טוב. מסע זה, יש לו נתיבים רבים, ודרכים רבות, והוא דורש רצינות ומוכנות להשקעה, שכן רק מי שמוכן להשקיע יזכה להגיע לתוצאות, ואני מאמין בכך שתצליח בעזרת ה', ולא רק שאת תזכי בכך להמון, אלא גם כל הסובבים אותך יהנו מהתפילות הנפלאות שיהיו לך. אחד מהדברים החשובים ביותר כדי להתחיל לבנות את הקשר שלנו עם התפילה זה לקבוע לימוד מסודר בנושא. כמובן שהמון המון נכתב על העניין, וקשה לי מאוד, בלי להכיר אותך אישית, לכוון אותך ללימוד שיתן לך את מה שאתה צריך. לכן אני מאוד מציע, בדרך כלל, שני דברים, או ללמוד עם מישהו (במידה ואין לך מישהו כזה, אשמח לעזור לך למצוא) או להיכנס לחנות ספרי קודש ולבחון את הספרים השונים בנושא התפילה ולבחור את הספר שהכי "מדבר אליך". שלב שני הוא להתחיל לעבוד על הפן הרגשי של התפילה. לפני כל תפילה לשבת עם עצמך ולחשוב על התפילה, על מה אתה מתפלל, וכמה זה חשוב, ככל שהדמיון על העניין יהיה אצלך יותר חי, ממילא יהיה לך יותר קל לחיות את התפילה. יש עוד דברים רבים שיכולים לעזור, אך אינני רוצה להאריך. הרב יצחק גרינבלט.
שאלה: חציצה - שרשרת דקה: האם שרשרת דקה מהווה חציצה למקווה או למקלחת תשעה קבין?
תשובה: לא משנה העובי של השרשרת אלא אם השרשרת צמודה או לא. אם מים נכנסים לכל הגוף, לא מהווה חציצה.
שאלה: דיני טומאה וטהרה: אחרי שטובלים במקווה נשארת טומאה עד הערב ("וטמא עד הערב"), האם גם בתשעה קבין (למי שלא יכול לטבול במקווה) נשארת טומאה עד הערב או נשארת יותר זמן?
תשובה: הכתוב בתורה איננו רלוונטי כיום, שהננו טמאי מתים ואין לנו יכולת להטהר. ולכן כל עניין הטבילה לגברים איננו חובה כלל ומי שטובל נטהר מיד.
שאלה: לקנות בירה בפאב ללא כשרות: אני נוהגת לשבת עם חבריי בפאבים השכונתיים שלרוב אינם בעלי תעודת כשרות (שותה בירה מבקבוק). אבקש לא להיכנס לבעיות ההלכתיות שבדבר שכן אני אינני דתייה אבל אני בתהליך של התקרבות והתחזקות. עברו כבר חודשיים מסיום חג הפסח ורציתי לשאול האם במקומות אלו, שללא ספק לא מכרו את החמץ בפסח עדיין יש בעיה של קניית חמץ גמור כגון בירה?
תשובה: ב"ה לך. קיבלתי את מכתבך וקראתי אותו ומאוד שמחתי. כן שמחתי לראות את הרצון שלך להתחזק, לעשות דברים לפי היכולת שלך. את כנה מאוד, כותבת בקצרה את האמת שלך וממשיכה איתה הלאה. התהליך שלך מאוד מאוד חשוב, והאמת שלך היא הבסיס החשוב ביותר כדי שהתהליך שלך יתמיד ויקדם אותך באמת. אדם שלא מסור לאמת שלו, בדרך כלל הרבה יותר מתקשה לעבור תהליך אמיתי. תהליך של התקרבות לה' הוא תהליך עמוק, לא רק של קיום מצוות כאלו או אחריות, אלא תהליך של בניה פנימית, של הקשר של האדם עם ה' יבתרך. ולך יש את הזכות להתקדם, את הזכות לשמח את ה' בחידוש הקשר הזה. כמובן שתהליך זה, כמו כל דבר גדול, לא תמיד קל. לפעמים יש בו קשיים כאלו או אחרים, ורק מי שיודע לגשת נכון אל הדברים, להתמודד נכון, ולבנות את עצמו נכון, זוכה להפוך את הקושי למנוף, להפוך את העיכובים לבניה. לפי ההלכה, הואיל וכבר עבר זמן, ואת לא יודעת אם החמץ הזה הוא מלפני פסח או אחרי פסח, מותר לך לשתות. הסיבה לכך היא, שלפי ההלכה, דברים שאסורים מדברי חכמים, כמו חמץ אחר הפסח, אם לא ברור שזו המציאות, קוראים לדבר זה ספק מדברי חכמים, ובו הדין הוא להקל. ולכן במקרה שלנו אנו נקל ותוכלי לשתות. בברכת והמון הצלחה, הרב יצחק גרינבלט
שאלה: תחיית המתים לאדם שנשרף: כתוב שבתחיית המתים יכול להיות מצב שיקום אדם זקן שהוא בן של אדם צעיר. והבנתי שגם אדם יקום גם עם אותן בעיות רפואיות שהיו לו, למשל, בלי יד ח"ו. ואיך יקום אדם שנשרף וכו?
תשובה: עד שאתה שואל כיצד יקום מי שנשרף תשאל על כל ענין תחיית המתים, הרי כולם נרקבים בעפר הכיצד יש תחיה, אלא שהכל בדרך נס, אם כן, גם שאלות אלו הקב"ה יענה על ידי ניסיו.
שאלה: לקלל אדם שלא הולך על פי היהדות: האם מברכת למינים ולמלשינים אנו למדים שמותר לקלל אדם שלא נראה לנו שהולך ע"פ היהדות גם אם הוא יהודי?
תשובה: אנו לא מקללים אותם אלא מברכים שהקב"ה יסלק אותם מאיתנו. בהתחלה אנו מתפללים "השיבנו ה' ", שיעורר את הלבבות של כולם לחזור, והלואי שגם הם יחזרו. אבל אם הם לא חוזרים, אנו לא צרכים לסבול ממי שמתנכל לעם ישראל, ולכן מברכים שה' יסלק אותם מאיתנו. מומלץ שתסתכל בספר יערות דבש בדרשה הראשונה, בהסבר כוונות שבתפילה.
שאלה: חיוב מזוזה בצה"ל: הרב בחדרי בצבא אין מזוזה, האם חייבים במזוזה בצבא? ואם כן האם לקבוע?
תשובה: בצבא חייבים במזוזה, אך החובה מוטלת על המערכת כדין פונדק של יהודים המחייב את בעל הפונדק במזוזה (ערוך השולחן רפו,מ). יש שרצו לפטור מדין שותפות עם אינם יהודים, אך סברא זו לא התקבלה ויש בכך מסורת מאז קום המדינה, וכך פסק הגר"ד ליאור שליט"א. לכן חובה לקבוע מזוזות בצה"ל כדין כל מקום המחייב, ואם קובע מספר מזוזות ברצף יברך ברכה אחת ויפטור את יתר המזוזות.
שאלה: ת עבור דבר חשבת שלא עולה כסף: פניתי טלפונית לאדם הנותן יעוץ בתחום הזוגי. בשיחתנו נאמר לי (או כך לפחות הבנתי) כי פגישה עולה 300 שקלים וכדאי להגיע לפגישה ראשונה שהיא חינם ואז להחליט ושניתן לקבל הנחה אם מחליטים להמשיך בטיפול. לאחר סוף המפגש נאמר לי כי לא הבנתי נכון וכי פגישה ראשונה גם כן עולה 300 שח ואם אמשיך את הטיפול אז אקבל הנחה. אני הייתי בשוק כי לא היה עלי שקל, הרגשתי מאוד לא נעים וניסיתי להעמיד את בעל המקצוע על אי ההבנה אך לשווא. הוא התעקש שאין מצב שכך נאמר לי בטלפון. אם הייתי יודעת שאני צריכה לשלם כזה מחיר בחיים לא הייתי מגיעה לטיפול, השיחה שלי עם בעל המקצוע הייתה מסתיימת שניה אחרי שמידע כזה היה נמסר לי מאחר ואין לי כזה סכום להוציא על טיפול. בסוף אותו בעל מקצוע אמר שהוא יוריד את המחיר ל200 ושהוא "סומך עלי"שאני אשלם מתי שיהיה. בינתיים במרוצת החיים היקרים ועם גידול של 2 ילדים ממשכורת אחת (של הבעל) אני לא מצליחה להשאיר כסף בצד במיוחד בשביל הארוע הזה. במיוחד מאחר ואני מתלבטת אם בכלל אני אמורה לשלם כי הרי הדברים לא היו ברורים בטלפון ואני מרגישה שהושלתי. מצד שני אותו אדם נתן לי שעה מזמנו ואולי אני כן חייבת לשלם לו על כך למרות שלא ידעתי על זאת מראש?! אשמח אם תאמרו לי כיצד להגיע להחלטה בנושא, על מה עלי לחשוב כשאר אני מגיעה להחלטה או בעצם האם הדת יכולה לפסוק לכאן או לכאן בנושא הת כן או לא. מראש
תשובה: מכיוון שאת טוענת שלא נתחייבת, על נותן השרות להוכיח שאכן הוא אמר לך שגם פגישה ראשונה עולה כסף, מדין "המוציא מחבירו עליו הראיה". כל עוד הוא לא מוכיח ולך ברור שלא נתחייבת הרי את פטורה.
שאלה: שייט בשבת: אם אני יוצא לשייט שנמשך יותר משבוע, האם אני צריך לעגון בשבת או שמותר לי להמשיך להפעיל את האונייה כרגיל?
תשובה: נושא זה מורכב ויש בו כמה דעות. אך נענה באופן כללי מי ששט בספינה יוצא לדרך בשלושה ימים הראשונים של השבוע, וצריך לשבות בשבת. וכאן יש חילוקים האם המפליגים אינם יהודים? ואם הם יהודים האם זהו פיקוח נפש? ישנם פעמים שמותר, רק חשוב שההפלגה תהיה בתחילת השבוע כמוזכר לעיל. (לא נכנסתי לשאלה האם מותר השייט לחו"ל)
שאלה: שירות בחיל הים לדתי: אני שוקל ללכת לקורס חובלים ואני רוצה לדעת אם אני אצטרך להיות על הספינה בשבת האם זה חילול שבת?
תשובה: בחיל הים, כמו בכל הצבא, חל איסור פעילות בשבת למעט פעילות מבצעית שאותה מבצעים כל ימות השנה, וזה כמובן מצווה. ללא צורך מבצעי הספינות שובתות ביום השבת. בחיל הים נכנסו ביינישים והניסיון היה מוצלח. בגדול קורס חובלים דורש תעצומות נפש כדי לשמור את היותך שומר מצוות. תצליח וה' ישמור אותך.
שאלה: מתחיל בגנות ומסיים בשבח: במשנה בפסחים, ובהגדה של פסח, אנו אומרים "מתחיל בגנות ומסיים בשבח". כך גם ספר ישעיה מתחיל בחזון ישעיה, ולא בתחילת התנבאותו. אם כך, מדוע ספר במדבר מתחיל בחודש אייר במקום בניסן, כדי לא להתחיל בגנות של ישראל שלא חגגו במדבר אלא אותו פסח?
תשובה: לשואל את הזהירות מלפתוח בגנותם של ישראל מוצאים אנו במקומות רבים במקרא. מסיבה זו ספר במדבר מתחיל בחודש אייר כפי שציינת, מסיבה זו אין זכר בתחילת ספר שמות לכשלונם של ישראל בעבודה זרה, אף על פי שאלו פסוקים מפורשים בספר יחזקאל. זו גם הסיבה שספר ויקרא פותח בקרבנות נדבה ולא בקרבנות החובה, וכן הלאה. יוצאת דופן בזה היא הגדה של פסח, שכל עניינה שיר ושבח לה' יתברך על הניסים הגדולים שחולל לעמו בהוציאם ממצרים ביד חזקה ובזרוע נטויה. המהרש"א (בחידושי אגדות לפסחים קטז ע"א) מבאר שסדר ההגדה הוא "מתחיל בגנות ומסים בשבח" כי עניינו של אדם הוא שביום שמחת לבו של אדם יזכור תחילת שפלותו וגנותו, שלא תזוח דעתו עליו. והוסיף: "ומהאי טעמא נמי דורש מ'ארמי אובד אבי', ועל כן בעי לאודויי ולשבוחי טפי". כלומר הקדמת הגנות לשבח בליל הסדר נועדה כדי להגדיל את השבח. נאמנה
שאלה: מד"ס לפני תפילה: האם מותר לעשות מד"ס לפני התפילה? האם זה מצרכי שמים המותרים לפני תפילה?
תשובה: מובא בשו"ע פט, ג: אסור לו לעשות צרכיו לפני התפילה, והוסיף הרמ"א שיש מקילין לאחר שאמרו ברכות השחר וטוב להחמיר בזה. ולפי דברים אלו לא ראוי לעשות מד"ס לפני תפילה. אך הוסיף המ"ב (שם יח) מי שיש לו עבדים מותרים במלאכה וראוי שיאמרו ברכות השחר ממידת חסידות לפני התפילה. וע"פ המ"ב לכאורה גם לחיילים מותר לעשות דברים לפני התפילה, וכך פסק הגרי"ש אלישיב שליט"א. כל זה מעיקר הדין, אך בצבא הונהג שלא לעשות מדסי"ם או כל פעילות שאינה מבצעית לפני תפילה על מנת למנוע תקלות ונוהל אחיד לכלל צה"ל, כאשר כחריג בלבד מותר בתיאום עם הרב הצבאי בגיזרה. לסיכום: אין לעשות מד"ס לפני תפילה והנושא מעוגן בנוהלים, ובמקרים חריגים בתיאום עם רב היחידה. הטענה שמד"ס היא צרכי שמים היא מדרון חלקלק ואינה שיקול הלכתי.
שאלה: עליה לקברים אחרים ביום השנה לפטירת ההורים: שמעתי כי אין לפקוד קברים של אנשים אחרים ביום הפטירה של ההורים (לאחר שפוקדים את קברם באזכרה). האם נכון הדבר? האם זהו דין או מנהג? ומה המקור לענין זה?
תשובה: לא שמעתי על מנהג שלא לפקוד קברות אנשים אחרים ביום פטירת ההורים. בשורות טובות
שאלה: שימוש בסלולארי בשבת כשעון מעורר: האם פלפון נייד נחשב לכלי שמלאכתו לאיסור או אולי למוקצה מחמת חסרון כיס? האם הדין ישתנה בהתאם לסוג המכשיר (פלפון ישן ופשוט לעומת מכשיר חדיש)? במידה והוא נחשב לכלי שמלאכתו לאיסור, האם מותר לטלטלו לצורך שעון או במידה והוא משמש כשעון מעורר (שכמובן כוון לפני שבת) האם מותר להוציאו מהחדר כדי שלא יעיר אנשים נוספים?
תשובה: עיקרו של הטלפון הוא לא לשעון, אלא להתקשר, והוא כלי שמלאכתו לאיסור. מוקצה מחסת חסרון כיס, מדובר בדבר שבד"כ לא מזיזים אותו כדי שלא יהרס, ובפלאפון זה לא כך. אם מייעדים את הפלאפון לשבת מסויימת לשם שעון מעורר בלבד, זה מוציא ממנו גדר מוקצה לאותה שבת, ואפשר לטלטל אותו.
שאלה: תפילה בשעת ביקור חולים: הרמ א אומר בסימן של ה שאם ביקר את החולה ולא התפלל עליו לא יצא ידי חובת מצות ביקור חולים כראוי. האם דבריו אמורים רק על חולה במחלה שיש בה חשש של סכנה אפילו רחוק או גם אם מדובר על חולה ששוכב שבוע בבית בגלל שפעת גם אז יש חיוב להתפלל עליו בשעת ביקור חולים. אני יוצא מנקודת הנחה שלא על כל מיחוש צריך להתפלל?
תשובה: במקרים אלו, ניתן לומר לחולה רפואה שלימה בתוך שאר חולי ישראל. בנוסח זה, כלולה גם ברכה וגם תפילה. בשורות טובות.
שאלה: למנות חזן שהוא גלוח ראש: לפי תשובת הרב יש להתייחס לגלוח ראש ככל עובר עבירה, מה שמאפשר קולה מסוימת ביחס לשליח ציבור גלוח ראש. אולם האם אין פה פגיעה בכבוד הציבור כאשר המראה החיצוני מקרין זלזול? כנ"ל על שליח ציבור במכנסיים קצרים או בשיער ארוך עם קוקו מאחור? אפילו חברות האוטובוסים דורשים מהנהגים להיות בעלי לבוש ומראה מכובד. כלומר, האם יש מקום לעשות חילוק בין שאר העבירות שאין בולטים במראה הש"ץ לבין אלו הבולטים בזמן התפילה? השאלה נשאלה בהמשך לשאלה "שליחת גלוח ראש לחזן"
תשובה: הכלל הוא שאדם צריך להיות בתפילה בלבוש הולם, שהיה יוצא כך לקראת מלך וגם לפי החברה בה האדם נמצא. אם באותו מקום לא רגילים ללכת כך וזה זילותא, יהיה אסור. לדוגמא: מכנסיים קצרות בבני ברק, אבל במקום שהולכים עם מכנסיים קצרות, מותר.
שאלה: שאלה לרב בנוגע ללקיחת תרופות מסוימות: אני יוצא מנקודת הנחה שהרב שיענה לי אינו מכיר בתורת האבולוציה ועל זה נשענת שאלתי: ישנם תרופות אשר החוקרים שיצרו אותן מכירים באבולוציה, והתרופות עצמן משתמשות בעקרונות האבולוציה לשם פעולתן (לדוגמא תרופות מאריכות חיים לחולי איידס או אפילו חיסון לשפעת הניתן מחדש כל חורף). השאלה שלי היא האם מותר לקחת תרופות אילו,כי הרי בלקיחתן האדם מכיר בעקיפין בנכונות האבולוציה שהרי אם האבולוציה אינה מתקיימת אז גם התרופה לא תפעל?
תשובה: וברכת ד' אין כל קשר בין תורת האבולוציה ותרופות (כולל חיסון מפני שפעת). התרופה פועלת לאורך זמן, אמנם לאחר זמן נחלשת השפעתן וצריך תרופה חדשה אבל זה לא שייך כלל לאבולוציה שהיא התפתחות העולם בצורה טבעית. אין ויכוח, לכל הדעות העולם מתקדם ופועל מיום ליום, ומה שהיה אתמול איננו יעיל לגבי מה שהוא היום, וכן הלאה. על כן כולם יכולים להנות מהתרופות ללא כל חשש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בחירה חופשית לבן סורר ומורה: הגמרא אומרת שבן סורר ומורה נידון על שם סופו. מי שעכשיו גונב מהוריו בשר ויין סופו ללסטם את הבריות, ובסוף אף לההרג, ועל כן הורגים אותו עוד בנערותו. האם לבן סורר ומורה אין בחירה חופשית? מנין לנו שהוא לא ישוב בתשובה? אני בעצמי מכיר חבר ילדות שהיה בנערותו רע שברעים, קילל את כל הסובבים אותו (כולל את הוריו), הרביץ, עישן, גנב, הסתובב עם בחורות, וברבות הימים תפס אותו איזה רב בישיבה, הבחור הלך לישיבה, ואחרי שנים אני רואה אותו צדיק, ירא שמים, לומד תורה, שקט, קול נמוך, מהפך של 180 מעלות. אז למה שלפי התורה מי שרע כשהוא ילד הורגים אותו? פרשת בן סורר ומורה נקראת בתורה בחודש אלול, בו מדברים כ"כ הרבה על האפשרות לתשובה, וכיצד התשובה היא דבר טבעי לאדם, וה מצפה לתשובתנו, ואפשר לחזור בתשובה על כל חטא וכו. שמעתי פעם הסבר לפי מי שאומר שבן סורר לא היה ולא נברא, אבל לפי מי שאומר שהוא ישב על הקבר של בן סורר, סימן שזה אמיתי, מה התשובה? וגם אם תגיד שזה מאוד נדיר שיגנוב כך כך בשר ויין בדיוק לפי המידה, והקול של אבא ואמא שלו יהיו שווים כמו שהגמרא אומרת- שוב- למה אותו אחד שכן עשה בדיוק את כל המעשים האלה אין לו בחירה?
תשובה: בן סורר ומורה צריך להכריז לאחר שהורגים אותו. אם כן, עונשו הוא בשביל לתקן את החברה. היסורין שלו הם תמרור אזהרה לחברה שנמצא בן סורר ומורה.
שאלה: יציאה מארץ ישראל - עצלנות: אני מקפיד מאוד שלא לעזוב את ארץ ישראל אפילו לרגע אחד, לשום מטרה שהיא, ולשום ארץ אחרת שהיא, ואף עצם העלאת המחשבה שאני נמצא בחוץ לארץ מעוררת בי חלחלה על כך שכפות רגלי חלילה ידרכו על אדמה טמאה וינשמו אויר טמא. אלא שאף על פי כן, מידי פעם מתעוררות בי נקיפות מצפון אם הדרך בה בחרתי היא נכונה, שכן ליסוע לחוץ לארץ זה סיפור רציני- מטוס, אריזת מזודה, הזמנת מלון, ועוד, אולי הסיבה האמיתית שאיני רוצה לעזוב את גבולות הארץ היא עצלות, ואני "עוטף" את המידה הרעה הזו בעטיפה ובכסות אידיאולוגית. ברצוני לשאול כיצד עלי להתייחס למחשבות הללו שאולי הדרך שבה בחרתי ללכת בה נובעת מעצלות.
תשובה: עצלנות בתחום זה לא תגונה. ככלל, אל תטריד אותך במחשבות מייסרות. תביט קדימה באופטימיות, בהתקדמות רוחנית ובעשיית מעשים טובים.
שאלה: דברים טובים זה לשון הרע?: הרב. האם להגיד מידות, דברים ותכונות טובות על מישהו זה נקרא לשון הרע? זה אסור? לדוגמא: להגיד על חברה טובה שלי שהיא ממש צדיקה ומאוד עוזרת לי או להגיד על אחותי הקטנה דברים שהיא אמרה עשתה. זה נקרא לשון הרע? מותר אסור להגיד את זה? רבה
תשובה: זה לשון הרע רק בפני שונאו, שמתוך שבחו עלולים להגיע לידי גנותו. אבל בפני אדם אחר, מותר, ואולי אותו אדם ילך בדרכיו.
שאלה: לתת לאחי מתנה בשבת: האם מותר לי לתת מתנה לאחי בשבת. מדובר בספרים, וייתכן שהוא ישתמש בהם (יתחיל לקרוא בהם) עוד בשבת עצמה או שעליי להתנות בכך שעליו לפתוח ולהשתמש במתנה רק במוצ"ש?
תשובה: אין לתת מתנות בשבת. למה שלא לתת לו כבר ביום שישי סמוך לשבת?
שאלה: נטילת ידיים לפני טבילה: 1. האם חובה ליטול ידיים לפני טבילה במקווה (ספרדיה)? 2. אם שכחתי ליטול וגם הבלנית לא הזכירה לי, האם בדיעבד עלתה לי טבילתי? ו
תשובה: אין חובה ליטול ידים לפני הטבילה ואם לא נטלת ידים לפני הטבילה אין זה פוגע כלל בטבילה.
שאלה: חרם דרבינו גרשום בקריאת מכתבים: אדם שקרא מכתבים של אנשים אחרים, 1) האם הוא מוחרם? חרם דרבינו גרשום. 2) האם זה משנה אם המעשה היה בצנע או בפרהסיא? כלומר, אם אף אחד לא יודע האם הוא עדיין מוחרם? 3) כיצד יעשה תשובה? 4) אם הוא מוחרם כיצד הוא יוצא מזה?
תשובה: חרם דרבנו גרשום תקף גם בימינו. אדם שעבר על החרם, די בכך שיעשה תשובה על מעשיו. בשורות טובות
שאלה: ניקוד וטעמים בספרי תורה שונים: 1. התורה נתנה לעמ"י ללא הפרדות וללא ניקוד. איך זה שכל החומשים זהים מבחינת המילים והניקוד ואף אחד לא פירש אחרת? 2. אותו כנ"ל לגבי הטעמים, מי החליט שכך יהיה ולא אחרת?
תשובה: לשואל הנחתך שהתורה ניתנה לעם ישראל ללא הפרדות וללא ניקוד, מקורה בהקדמת הרמב"ן לפירושו על התורה, וכך כתב שם: "ונראה שהתורה הכתובה באש שחורה על גבי אש לבנה בענין הזה שהזכרנו היה, שהיתה הכתיבה רצופה בלי הפסק תיבות, והיה אפשר בקריאתה, שתקרא על דרך השמות, ותקרא על דרך קריאתנו בענין התורה והמצוה, ונתנה למשה רבנו על דרך קריאת המצות, ונמסר לו על פה קריאתה בשמות". יש לשים לב היטב לדברי הרמב"ן. אמנם "אפשר בקריאתה, שתקרא על דרך השמות", אך למעשה ניתנה התורה למשה רבנו "על דרך קריאת המצוות". כלומר עם חלוקה לתיבות ולפרשיות. מובן אם כן שאין כל מקום לטעות ושיבוש בענין זה. באשר לשאלה השניה: הטעמים בקריאת התורה הם הלכה למשה מסיני (ראה נדרים לז ע"ב). הם מקובלים בידינו דור אחר דור ורב מפי רב, עד למשה מסיני, ומשה שמען בעל פה מפי הגבורה ומסרם לישראל. רבה
שאלה: משלוחי מנות: אני ילדתי את בני בכורי בשעה טובה כשבוע לפני חג הפורים. מכיוון שידעתי שלא יהיה לי זמן, קניתי מראש משלוחי מנות מוכנים. בעלי, שיבדל לחיים ארוכים, לא מצא את הזמן לשלוח אותם. השאלה שלי היא האם מותר לאכול מהם?
תשובה: מהצד של משלוחי מנות, אין בעיה מאחר והקנייה לא מחייבת אותם דווקא למשלוח מנות. יש לברר שמוצרי החמץ נמכרו במכירת חמץ.
שאלה: ערך לתפילה מאוחרת: לאחר שהתפללתי ביחיד והמטוס נחת - האם יש ערך להתאמץ ולהגיע למנין המאוחר בשביל ברכו וקדושה? השאלה נשאלה בהמשך לשאלה "תפילת שחרית במנין מאוחר"
תשובה: כן.
שאלה: לשון הרע בחדשות ביאור נוסף: 1. האם מותר לפרסם בחדשות מקרים אמיתיים של רצח, מעילת כספים או כל עוולה אחרת שנעשו ע"י אדם לא שומר תורה ומצוות, יהודי, עם שם מלא ותמונה וכו בחדשות? האם מותר להאמין לכך? 2. אם היה אותו האדם שומר תורה ומצוות ועדיין עשה מעשה נבלה חמור, האם אין זה לתועלת שאנשים יידעו מהעניין כדי להיזהר ממנו? השאלה נשאלה בהמשך לשאלה "לשון הרע בעיתון"
תשובה: מותר רק בתנאי שזה אמיתי. אבל בחדשות לפעמים מכפישים מישהו לפני שזה התברר במאה אחוז, ובלי שהם בדקו, ואח"כ מתברר שזה לא אמיתי, וזה אסור. ומה עם עוגמת הנפש והצער הנגרמים לאותו אדם לחינם?
שאלה: גילוח בתום ה -30: האם חייב להתגלח בתום 30 ימי אבלות על אב? האם יכול לסדר הזקן ולהשאירו? עד מתי?
תשובה: תנוחם מן השמיים! על הורים מותר להתגלח רק לאחר גערה המתקיימת לאחר 30 יום. גערה - הכוונה שאומרים לאבל שהגיע הזמן להתגלח. בתהליך הגילוח אדם יכול להשאיר זקן מסודר, עד אימתי שיחפוץ.
שאלה: לקנות צ ק דחוי תמורת פחות כסף: האם מותר לתת צ'ק דחוי ולקבל תמורה בעבורו. לדוגמא: קיבלתי 1000 ש"ח לעוד חצי שנה ואני נותן שמונה מאות עכשיו. האם זה מותר ע" פ ההלכה?
תשובה: מותר.
שאלה: סימון ספר תורה מפני גניבה: איך מבצעים סימון ס"ת לזיהוי מפני גניבה?
תשובה: ב"ה שלו-ם וברכה, קיימות מספר שיטות: צילום הכתב, סימון בצד השני של הקלף ובעץ החיים. תפנה למכונים שעושים את הנ"ל. הרב חגי בר גיורא
שאלה: יין מפוסטר נחשב כמבושל?: האם יין מפוסטר בחום של 85 מעלות נחשב כיין מבושל ואין גוי אוסר אותו כשנוגע בו?
תשובה: ב"ה שלו-ם וברכה, ישנה מחלוקת האם פיסטור מספיק או צריך רתיחה. כדי שגוי לא יאסור יין בנגיעה צריך שיהיה אידוי ושינוי טעם. ככל שאחוזי הכוהל יותר גבוהים נקודת הרתיחה והפיסטור יורדת. לכן על פי נהלי הכשרות ב10  כוהל צריך 90 מעלות וב20 מספיק 87 מעלות. הרב חגי בר גיורא
שאלה: ברכה אחרונה על אורז וקוסקוס: הרב. איזו ברכה אחרונה מברכים על קוסקוס ואיזו ברכה אחרונה מברכים על אורז? רבה!
תשובה: על קוסקוס - על המחיה. על אורז - בורא נפשות.
שאלה: אפשר לכלול את הכל ביחד?: הרב. יש אפשרות לאכול סלט, חביתה ומרק ולברך פעם אחת "בורא נפשות"? (או מאכלים אחרים שהם מצריכים "בורא נפשות")? ויש אפשרות לעשות זאת גם עם "על המחי ה"?
תשובה: כן. ניתן לכלול אחרונה אחת את כל המאכלים שעליהם יש לברך ברכה זו.
שאלה: אפשר לכלול כמה מאכלים ראשונה של אחת?: הרב. אשמח אם תענה לי על כמה שאלות.! א. אפשר לכלול כמה מאכלים ראשונה אחת? (זאת אומרת לכוון שאני פוטרת גם את המאכלים האחרים שמצריכים את אותה הברכה.) ב. אפשר לברך "שהכל" פעם אחת ולכוון שאני פוטרת את כל המאכלים שאני אוכל שמצריכים "שהכל" בשעה הקרובה בזמן הקרוב? ג. אני יכולה בסוף השעה לברך ברכה אחרונה על כל המאכלים שאכלתי בשעה האחרונה? ד. כמה זמן אחרי מותר לברך ברכה אחרונה? ה. אם שכחתי אם ברכתי ברכה אחרונה ראשונה, מה לעשות?
תשובה: א.כול ברכה שמברכים פוטרת את כול המינים באותה ברכה. ב. כן. ג.כן. ד. ראוי לברך בסוף האכילה, לפני שעוזבים את המקום שאוכלים. עד מתי -ההגדרה עד שיתעכל המזון במעיו. אם אכלת ושבעת מהאכילה עד 72 דקות ניתן לברך. אכלת קצת פירות ללא שביעה מהם עד חצי שעה. (שאלה זו מורכבת מאוד - משנה מהו סוגי המזון כך שראוי לא לאחר ברכה אחרונה) ה.לא מברכים חוץ מברכת המזון שהחיוב מהתורה,וזהו ספק דאורייתא.
שאלה: פסל העשוי מקמח ומים: יש אמנים שמשתמשים בתערובת של קמח ומים כדי לקבל חומר כמו טיח, ליצור פסלים שלהם (באופן המותר). לאחר הטיפול התערובת מתקשה והופכת להיות קשה כמו שיש ואחר כך צובעים אותה בצבע. חשוב להדגיש כי החומר הוא לא אכיל אפילו לבעלי חיים. האם מותר לשמור את הפסל בבית בימי חג? הפסח
תשובה: נאמר מפורש בגמרא ונפסק בשולחן ערוך, כי מי שלקח גוש בצק והכין ממנו כסא לישיבה וטח אותו בטיט אין בו משום איסור חמץ בפסח.